title: Padomes Lēmums 2007/91/KĀDP ( 2007. gada 12. februāris ), ar kuru groza Lēmumu 2004/197/KĀDP, ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus ( ATHENA )

text:
               13.2.2007

               LV

               Eiropas Savienības Oficiālais Vēstnesis

               L 41/11

      PADOMES LĒMUMS 2007/91/KĀDP
   (2007. gada 12. februāris),
   ar kuru groza Lēmumu 2004/197/KĀDP, ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus (ATHENA)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 13. panta 3. punktu un 28. panta 3. punktu,
   tā kā:

               (1)

               Padome 2004. gada 23. februārī pieņēma Lēmumu 2004/197/KĀDP (1).

               (2)

               Lēmuma 2004/197/KĀDP 42. pantā ir paredzēts, ka minēto lēmumu un tā pielikumus pārskata pēc katras operācijas un vismaz reizi 18 mēnešos.

               (3)

               Padome, izskatot katru gadījumu atsevišķi, nolemj, vai operācijai ir darbība militārā vai aizsardzības jomā Līguma 28. panta 3. punkta nozīmē,

         IR PIEŅĒMUSI ŠO LĒMUMU.
   1. pants
   Lēmumu 2004/197/KĀDP groza šādi:

               1)

               lēmuma 1. pantu papildina ar šādu tekstu:

                           “c)

                           “operācijas” ir ES operācijas militārā vai aizsardzības jomā;

                           d)

                           “militārās atbalsta darbības” ir ES operācijas vai to daļas, par ko Padome ir pieņēmusi lēmumu, atbalstot trešās valstis vai trešās organizācijas, un kuras skar militārus vai aizsardzības aspektus, bet kuras nevada ES Štābs.”;

               2)

               lēmuma 2. panta 1. punktu aizstāj ar šādu tekstu:
               “1.   Ar šo izveido mehānismu, lai pārvaldītu operāciju kopējo izmaksu finansēšanu.”;

               3)

               lēmuma 7. panta 1. punktu aizstāj ar šādu tekstu:
               “1.   Padomes ģenerālsekretārs, informējot Īpašo komiteju, uz trim gadiem ieceļ administratoru un vismaz vienu administratora vietnieku.”;

               4)

               lēmuma 10. panta 5. punktā svītro otro teikumu;

               5)

               lēmuma 3. nodaļas nosaukumu aizstāj ar šādu tekstu:
               “3.   NODAĻA
               ADMINISTRATĪVI PASĀKUMI AR DALĪBVALSTĪM, ES IESTĀDĒM, TREŠĀM VALSTĪM UN STARPTAUTISKĀM ORGANIZĀCIJĀM”;

               6)

               lēmuma 3. nodaļā iekļauj šādus pantus:
               “10.a pants
               Administratīvi pasākumi ar dalībvalstīm un ES iestādēm
               1.   Lai sekmētu iepirkumus operāciju vajadzībām ar visizdevīgākajiem ekonomiskajiem nosacījumiem, ar dalībvalstīm un iestādēm var rīkot sarunas par administratīviem pasākumiem. Vienošanās par šādiem pasākumiem noslēdz ar vēstuļu apmaiņu starp ATHENA, kuru pārstāv operācijas komandieri vai – ja nav iecelts operācijas komandieris – administratoru un kompetento dalībvalsts pārvaldes iestādi vai attiecīgo ES iestādi.
               2.   Pirms šādas vienošanās noslēgšanas apspriežas ar Īpašo komiteju.
               10.b pants
               Administratīvi pasākumi ar trešo valsti vai starptautisku organizāciju
               1.   Lai sekmētu iepirkumus darbības vietā ar visizdevīgākajiem ekonomiskiem nosacījumiem, ņemot vērā operatīvos ierobežojumus, ar trešām valstīm vai starptautiskām organizācijām var rīkot sarunas par administratīviem pasākumiem. Vienošanās par šādiem pasākumiem noslēdz ar vēstuļu apmaiņu starp ATHENA, kuru pārstāv operācijas komandieris, vai – ja nav iecelts operācijas komandieris – administrators, un kompetento trešās valsts pārvaldes iestādi vai attiecīgo starptautisko organizāciju.
               2.   Informāciju par jebkuru šādu vienošanos nosūta Īpašajai komitejai, lai tā dod apstiprinājumu pirms vienošanās parakstīšanas.”;

               7)

               lēmuma 14. pantā iekļauj šādu punktu:
               “3a.   Militāro atbalsta darbību aktīvajā posmā, kā to noteikusi Padome, ATHENA kā kopējās ar operāciju saistītās izmaksas sedz kopējās izmaksas, kā definējusi Padome, izskatot katru gadījumu atsevišķi, atsaucoties uz III pielikumu.”;

               8)

               lēmuma 18. panta 3. punktā pirmo teikumu aizstāj ar šādu tekstu:
               “3.   Saistību un maksājumu apropriācijas klasificē sadaļās un nodaļās, vajadzības gadījumā tās sīkāk iedalot pantos, sagrupējot izdevumus pēc veida vai mērķa.”;

               9)

               lēmuma 20. panta 1. punkta otro teikumu aizstāj ar šādu tekstu:
               “Ja vien situācija neprasa steidzamāku rīcību, vismaz vienu nedēļu pirms pārskaitījuma administrators par savu nodomu informē Īpašo komiteju.”;

               10)

               lēmuma 22. pantu aizstāj ar šādu tekstu:
               “22. pants
               Paredzamā īstenošana
               Tiklīdz ir pieņemts gada budžets, apropriācijas var izmantot, lai segtu saistības un maksājumus, ciktāl tas vajadzīgs operatīvai darbībai.”;

               11)

               lēmuma 23. panta 1., 2. un 3. punktu aizstāj ar šādu tekstu:
               “1.   Maksājumu apropriācijas to kopējo izmaksu segšanai, kas radušās, gatavojoties operācijai vai tās laikā un ko nesedz dažādi ieņēmumi, finansē no iesaistīto dalībvalstu iemaksām.
               2.   Maksājumu apropriācijas ar operāciju saistīto kopējo darbības izmaksu segšanai sedz no dalībvalstu un trešo finansētāju valstu iemaksām.
               3.   Iemaksas, kas jāmaksā tām dalībvalstīm, kuras sniedz ieguldījumu operācijā, ir līdzvērtīgas budžetā paredzēto apropriāciju summai, kas paredzēta ar operāciju saistīto kopējo operācijas izmaksu segšanai, no kuras atņemtas tās iemaksas, kuras atbilstīgi 11. pantam par šo operāciju iemaksā finansētājas trešās valstis.”;

               12)

               svītro 24. panta 1. punktu;

               13)

               lēmuma 24. pantam pievieno šādu jaunu punktu:
               “8.   Administrators apstiprina iemaksu saņemšanu.”;

               14)

               lēmuma 25. pantu groza šādi:

                           a)

                           panta 3. punkta trešo teikumu svītro;

                           b)

                           pievieno šādu punktu:
                           “9.   Ja operācijai ir vajadzīgi līdzekļi, pirms attiecīgajai operācijai ir saņemtas pietiekamas iemaksas, var izmantot iepriekš veiktās iemaksas no dalībvalstīm, kas piedalās šīs operācijas finansēšanā, ar dalībvalstu, kas veic iepriekšējas iemaksas, piekrišanu, izmantojot ne vairāk kā 50 % no summas, kas paredzēta iemaksām, lai segtu minētās operācijas izmaksas. Iepriekšējas iemaksas dalībvalstis, kas veic iepriekšējas iemaksas, veic atkārtoti 90 dienu laikā pēc pieprasījuma izsūtīšanas.”;

               15)

               lēmuma 31. panta 4. punkta pirmo teikumu aizstāj ar šādu tekstu:
               “4.   Laikposmā pirms operācijas budžeta pieņemšanas administrators un operācijas komandieris vai viņa pārstāvis vienreiz mēnesī iesniedz ziņojumu Īpašajai komitejai par viņa kompetencē esošajiem izdevumiem, kas pretendē uz šīs operācijas kopējo izmaksu statusu.”;

               16)

               lēmuma 37. pantu groza šādi:

                           a)

                           panta 3. punktu svītro;

                           b)

                           panta 4. punkta otro teikumu aizstāj ar šādu tekstu:
                           “Katru gadu Īpašā komiteja no nākamā gada 1. janvāra, izraugoties no dalībvalstu ierosinātajiem kandidātiem, ieceļ divus locekļus uz trīs gadus ilgu pilnvaru termiņa laiku, kuru var vienreiz pagarināt. Īpašā komiteja var pagarināt locekļa pilnvaras ilgākais uz 6 mēnešiem.”;

                           c)

                           panta 4. punkta d) apakšpunktu aizstāj ar šādu tekstu:

                                       “d)

                                       finanšu gada laikā, kā arī pēc tam viņi ar pārbaudēm uz vietas, kā arī ar apliecinošu dokumentu pārbaudēm pārliecinās, vai saskaņā ar ATHENA finansētie vai iepriekš finansētie izdevumi ir veikti saskaņā ar piemērojamiem tiesību aktiem un pareizas finanšu vadības principiem, t. i., ievērojot saimnieciskuma, lietderības un efektivitātes principus, un vai iekšējās pārbaudes ir pienācīgas.”;

                           d)

                           panta 4. punkta otrās daļas pirmo teikumu aizstāj ar šādu tekstu:
                           “Katru gadu auditoru kolēģija balso, lai ievēlētu amatā tās priekšsēdētāju vai pagarinātu viņa amata pilnvaru laiku, izraugoties to no savu locekļu vidus.”;

               17)

               lēmuma 38. panta 1. un 2. punktu aizstāj ar šādu tekstu:
               “1.   Katrs operācijas komandieris līdz 31. martam pēc finanšu gada beigām vai četru mēnešu laikā pēc viņa komandētās operācijas beigām – izvēloties agrāko no šiem diviem datumiem – sagādā ATHENA grāmatvedim informāciju, kas nepieciešama, lai sastādītu kopējo izmaksu gada pārskatus, to izdevumu gada pārskatus, kas iepriekš finansēti un atmaksāti saskaņā ar 27. pantu, un gada darbību pārskatu.
               2.   Administrators ar grāmatveža un katras operācijas komandiera palīdzību sagatavo un līdz 30. aprīlim pēc finanšu gada beigām iesniedz Īpašajai komitejai un Revīzijas kolēģijai provizoriskus gada pārskatus un gada darbību pārskatu.
               2.a   Līdz 31. jūlijam pēc finanšu gada beigām Revīzijas kolēģija iesniedz Īpašajai komitejai gada revīzijas pārskatu un administrators ar grāmatveža un katras operācijas komandiera palīdzību – ATHENA galīgos gada pārskatus. Īpašā komiteja līdz 30. septembrim pēc finanšu gada beigām izskata gada pārskatus, ņemot vērā Kolēģijas revīzijas pārskatu, lai administratoru, grāmatvedi un katras operācijas komandieri atbrīvotu no atbildības par budžeta īstenošanu.”;

               18)

               lēmuma 38. panta 8. punktā pirmo teikumu aizstāj ar šādu teikumu:
               “8.   Katra dalībvalsts, kas piedalās operācijā, katru gadu līdz 31. martam iesniedz administratoram informāciju, vajadzības gadījumā ar operācijas komandiera starpniecību, par papildu izmaksām, kas operācijai radušās iepriekšējā finanšu gada laikā.”;

               19)

               svītro 41. pantu;

               20)

               lēmuma I pielikumu groza šādi:

                           a)

                           svītro pozīcijas “1. Revīzijas izmaksas” un “4. Banku pakalpojumu izmaksas”

                           b)

                           pievieno šādu daļu:
                           “Turklāt gada budžeta vispārīgajā daļā attiecīgos gadījumos iekļauj apropriācijas, lai segtu šādas kopējās operāciju izmaksas, kuru finansēšanā piedalās iesaistītās dalībvalstis:

                                       1)

                                       Banku pakalpojumu izmaksas

                                       2)

                                       Revīzijas izmaksas

                                       3)

                                       Ar operācijas sagatavošanas posmu saistītās kopējās izmaksas, kā noteikts II pielikumā.”;

               21)

               lēmuma III pielikuma III-A daļu groza šādi:

                           a)

                           daļas 2. un 3. punktu aizstāj ar šādu tekstu:

                                       “2.

                                       Izmaksas, kas saistītas ar atbalstu spēkiem kopumā.
                                       Šīs izmaksas rodas pēc spēku dislocēšanas operācijas norises vietā:

                                                   a)

                                                   :

                                                   izvietošanas/infrastruktūras darbi

                                                   :

                                                   izdevumi, bez kuriem spēki kopumā nevar izpildīt savu uzdevumu (kopīgi izmantojams lidlauks, dzelzceļš, ostas, ceļi, tostarp izkāpšanas vietas un misijas gatavošanas bāzes; energoapgāde un ūdens apgāde, statiskā spēku aizsardzība, glabāšanas vietas, stāvvietas, inženiertehniskais atbalsts);

                                                   b)

                                                   :

                                                   pazīšanās zīmes

                                                   :

                                                   īpašas pazīšanās zīmes, “Eiropas Savienības” apliecības, nozīmes, medaļas, karogi Eiropas Savienības vai citu spēku krāsās vai štāba pazīšanās zīmes (neieskaitot apģērbu, cepures un formas tērpus);

                                                   c)

                                                   :

                                                   medicīniskā aprūpe

                                                   :

                                                   ārkārtas medicīniskā evakuācija (Medevac).

                                       3.

                                       Izmaksas, kas rodas, ES izmantojot NATO kopīgos līdzekļus un potenciālu, ko NATO ļauj izmantot ES vadītā operācijā.
                                       Izmaksas, kas saistītas ar to, ka Eiropas Savienība kādā no savām militārajām operācijām izmanto vienošanos starp ES un NATO par ES vadītai operācijai piešķirtu NATO kopīgo līdzekļu un potenciāla piešķiršanu, kontroli, atdošanu un atsaukšanu. NATO atmaksātie izdevumi Eiropas Savienībai.”;

                           b)

                           pievieno šādu punktu:

                                       “4.

                                       Papildu izmaksas, kas ES radušās saistībā ar precēm, pakalpojumiem un darbiem, kas minēti kopējo izmaksu sarakstā un ko kāda dalībvalsts, ES iestāde, trešā valsts vai starptautiska organizācija ir darījusi pieejamu ES vadītā operācijā saskaņā ar pašreizējā lēmuma 10.a pantā un 10.b pantā noteikto kārtību. Izdevumi, ko kāda valsts, ES iestāde vai starptautiska organizācija atmaksā, balstoties uz šādu kārtību.”;

               22)

               lēmuma III pielikuma III-B daļai pievieno šādas pozīcijas:

                           “Daudznacionāli operatīvo grupu štābi

                           :

                           operācijas vietā izvietotās ES operatīvo grupu daudznacionāli štābi

                           Informācijas ieguve

                           :

                           informācijas ieguve (satelītuzņēmumi; operatīvā līmeņa izlūkdati, izlūkošana un novērošana (ISR), tostarp iekārtas novērošanai no gaisa (AGSR), cilvēku veikta izlūkošana)”;

               23)

               lēmuma III pielikumā iekļauj šādu daļu:
               “III-C
               Ar operāciju saistītās kopējās darbības izmaksas, kas rodas saistībā ar ATHENA darbību pēc Operācijas komandiera lūguma un Īpašās komitejas apstiprinājuma

                           a)

                           Svarīgs papildu ekipējums: iepriekš neparedzēta tāda īpaša ekipējuma īre vai iegāde operācijas laikā, bez kura nav iespējama operācijas norise, ja vien iegādāto ekipējumu pēc misijas nerepatriē;

                           b)

                           medicīniskā aprūpe: Darbības 1., 2. un 3. operatīvajā līmenī;

                           c)

                           informācijas ieguve: informācijas ieguve (satelītuzņēmumi; operatīvā līmeņa izlūkdati, izlūkošana un novērošana (ISR), tostarp iekārtas novērošanai no gaisa (AGSR), cilvēku veikta izlūkošana);

                           d)

                           citi būtiski operatīvie resursi: operatīvie resursi (atmīnēšana uz vietas ciktāl tas nepieciešams operācijai; ķīmiska, bioloģiska, radioloģiska un kodolmateriālu aizsardzība (CBRN); degvielas glabāšana un piegādes sistēma; operācijas vietā savākto ieroču un munīcijas glabāšana un iznīcināšana), saskaņā ar Vienoto rīcību.”.

         2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 12. februārī

            Padomes vārdā —

            priekšsēdētājs

         F.-W. STEINMEIER

      (1)  OV L 63, 28.2.2004., 68. lpp. Lēmumā jaunākie grozījumi izdarīti ar Lēmumu 2005/68/KĀDP (OV L 27, 29.1.2005., 59. lpp.).


title: 2008/508/EK: Eiropas Parlamenta 2007. gada 24. aprīļa Lēmums par Eiropas Profesionālās izglītības attīstības centra kontu slēgšanu attiecībā uz 2005. finanšu gadu

text:
               15.7.2008

               LV

               Eiropas Savienības Oficiālais Vēstnesis

               L 187/83

      EIROPAS PARLAMENTA

   2007. gada 24. aprīļa Lēmums
   par Eiropas Profesionālās izglītības attīstības centra kontu slēgšanu attiecībā uz 2005. finanšu gadu
   (2008/508/EK)
   EIROPAS PARLAMENTS,
   ņemot vērā Eiropas Profesionālās izglītības attīstības centra 2005. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Profesionālās izglītības attīstības centra 2005. finanšu gada galīgajiem pārskatiem, ar centra atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 1975. gada 10. februāra Regulu (EEK) Nr. 337/75, ar ko izveido Eiropas Profesionālās izglītības attīstības centru (4), un it īpaši tās 12.a pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0097/2007),

               1.

               konstatē, ka Eiropas Profesionālās izglītības attīstības centra gada galīgie pārskati par 2004. un 2005. finanšu gadu ir šādi:
               Ieņēmumu un izdevumu pārskats par 2004. un 2005. finanšu gadu

                           (EUR 1000)

                              2005

                              2004

                              Ieņēmumi

                           Komisijas subsīdijas

                           16 418

                           13 700

                           Piešķirtie ieņēmumi

                           573

                           724

                           Dažādi ieņēmumi

                           36

                           42

                              Ieņēmumi kopā (a)

                           17 027

                           14 466

                              Budžeta izdevumi finanšu gadā

                              Personāls – budžeta I sadaļa

                           Maksājumi

                           8 862

                           8 579

                           Pārnestās apropriācijas

                           213

                           466

                              Administrācija – budžeta II sadaļa

                              Maksājumi

                           865

                           768

                           Pārnestās apropriācijas

                           334

                           542

                              Pamatdarbības – budžeta III sadaļa (izņemot piešķirtos ieņēmumus)

                           Maksājumu apropriāciju maksājumi finanšu gadam

                           2 466

                           2 508

                           Nenokārtoto saistību maksājumi, stāvoklis 2003. gada 31. decembrī

                           2 119

                           2 702

                           Pārnestās apropriācijas

                              Piešķirtie ieņēmumi (PHARE un trešās valstis)

                           Maksājumi

                           68

                           415

                           Pārnestās apropriācijas

                           505

                           309

                              Izdevumi kopā (b)

                           15 433

                           16 289

                              Finanšu gada rezultāts (a – b)

                           1 594

                           -1 823

                           Atlikums, kas pārnests no iepriekšējā finanšu gada

                           375

                           -993

                           Pārnestās un anulētās N-1 apropriācijas (I un II sadaļa kopā)

                           111

                           56

                           Anulētās apropriācijas, kas pārnestas no piešķirtajiem ieņēmumiem (3. sadaļas nediferencētās apropriācijas)
                           III sadaļas N-1 pārnesuma izlīdzināšana, kas saistīta ar pāreju uz diferencētām apropriācijām

                           93

                           3 138

                           Neizmantotās summas, kas pieejamas izmantošanai no iepriekšējā gada

                           1

                           Kompensācijas maksājumi Komisijai

                           0

                           Maiņas kursa atšķirības

                           1

                           -4

                              Finanšu gada atlikums

                           2 173

                           375

                              Avots: informāciju sniedzis centrs. Šajā tabulā apkopoti centra sniegtie dati.

               2.

               apstiprina Eiropas Profesionālās izglītības attīstības centra kontu slēgšanu attiecībā uz 2005. finanšu gadu;

               3.

               uzdod priekšsēdētājam nosūtīt šo lēmumu Eiropas Profesionālās izglītības attīstības centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 266, 31.10.2006., 28. lpp.

      (2)  OV C 312, 19.12.2006., 60. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 39, 13.2.1975., 1. lpp. Regulā jaunākie grozījumi izdarīti ar Regulu (EK) Nr. 2051/2004 (OV L 355, 1.12.2004., 1. lpp.).

      (5)  OV L 357, 31.12.2002., 72. lpp.


title: Padomes Lēmums ( 2013. gada 9. jūlijs ), ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 2 projektu

text:
               13.7.2013

               LV

               Eiropas Savienības Oficiālais Vēstnesis

               C 201/3

         PADOMES LĒMUMS
   (2013. gada 9. jūlijs),
   ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 2 projektu
   2013/C 201/04
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2013. finanšu gada vispārējo budžetu galīgajā variantā pieņēma 2012. gada 12. decembrī (2).

               —

               Komisija 2013. gada 2. aprīlī iesniedza priekšlikumu, kurā bija ietverts 2013. finanšu gada vispārējā budžeta grozījuma Nr. 2 projekts,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2013. finanšu gada budžeta grozījuma Nr. 2 projektu tika pieņemta 2013. gada 9. jūlijā.
   Visu tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/

      Briselē, 2013. gada 9. jūlijā

            Padomes vārdā –

            priekšsēdētājs

         R. ŠADŽIUS

      (1)  OV L 298, 26.10.2012., 1. lpp.

      (2)  OV L 66, 8.3.2013., 1. lpp., kļūdu labojums OV L 134, 18.5.2013., 21. lpp.


title: Padomes Lēmums (2000. gada 5. decembris), ar ko apstiprina Nolīgumu vēstuļu apmaiņas veidā starp Kopienu un katru no EBTA valstīm, ar kuru saskaņā ar vispārējo preferenču sistēmu (Norvēģija un Šveice) piešķir tarifa preferences ar noteikumu, ka preces ar Norvēģijas vai Šveices izcelsmes saturu, tām nonākot Kopienas muitas teritorijā, pielīdzina precēm ar Kopienas izcelsmes saturu (savstarpējs līgums)

text:
Svarīgs juridisks paziņojums

|

32001D0101

Oficiālais Vēstnesis L 038 , 08/02/2001 Lpp. 0024 - 0024

		Padomes Lēmums(2000. gada 5. decembris),ar ko apstiprina Nolīgumu vēstuļu apmaiņas veidā starp Kopienu un katru no EBTA valstīm, ar kuru saskaņā ar vispārējo preferenču sistēmu (Norvēģija un Šveice) piešķir tarifa preferences ar noteikumu, ka preces ar Norvēģijas vai Šveices izcelsmes saturu, tām nonākot Kopienas muitas teritorijā, pielīdzina precēm ar Kopienas izcelsmes saturu (savstarpējs līgums)(2001/101/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu,ņemot vērā 66. panta 4. un 5. punktu Komisijas 1993. gada 2. jūlija Regulā (EEK) Nr. 2454/93, ar ko paredz īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi [1],tā kā:(1) Lai ļautu Kopienas, Šveices un Norvēģijas muitas iestādēm izdot A formas izcelsmes sertifikāta aizstājēju dokumentu, lai jo īpaši atvieglotu to preču apriti, kuru izcelsmes valstis ir jaunattīstības valstis, kas gūst labumu no Eiropas Kopienas, Šveices un Norvēģijas piešķirtās vispārējās preferenču sistēmas, ir jānoslēdz Nolīgums starp Kopienu, Šveici un Norvēģiju, saskaņā ar kuru tās savstarpēji atzīst preču komponentu izcelsmi konkrētās jaunattīstības valstīs, ievērojot divpusēji kumulatīvos izcelsmes noteikumus.(2) Turklāt saskaņā ar pilnvarām, ko Padome 1996. gada 29. martā piešķīrusi Komisijai, notika sarunas starp Eiropas Kopienu, Šveici un Norvēģiju, kuru rezultātā ir noslēgts Nolīgums vēstuļu apmaiņas veidā, ko apstiprināt ir Kopienas interesēs,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Nolīgums vēstuļu apmaiņas veidā starp Kopienu un katru no EBTA valstīm, ar kuru saskaņā ar VPS (Norvēģija un Šveice) piešķir tarifa preferences ar noteikumu, ka preces ar Norvēģijas vai Šveices izcelsmes saturu, tām nonākot Kopienas muitas teritorijā, pielīdzina precēm ar Kopienas izcelsmes saturu.Nolīguma, kas noslēgts vēstuļu apmaiņas veidā, teksts ir pievienots šim lēmumam.2. pantsAr šo Padomes priekšsēdētāju pilnvaro iecelt personu, kas ir pilnvarota parakstīt Nolīgumu vēstuļu apmaiņas veidā, lai tas kļūtu saistošs Kopienai.3. pantsPadomes priekšsēdētājs Kopienas vārdā sniedz paziņojumu, kas paredzēts Nolīgumā vēstuļu apmaiņas veidā.Briselē, 2000. gada 5. decembrīPadomes vārdā —priekšsēdētājsC. Pierret[1] OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 1602/2000 (OV L 188, 26.7.2000., 1. lpp.).--------------------------------------------------


title: Algirdas Šemeta iecelšana Komisijas locekļa amatā Eiropas Parlamenta 2009. gada 14. septembra lēmums, ar ko apstiprina Algirdas Šemeta iecelšanu par Komisijas locekli

text:
               19.8.2010

               LV

               Eiropas Savienības Oficiālais Vēstnesis

               CE 224/39

         Pirmdiena, 2009. gada 14. septembraAlgirdas Šemeta iecelšana Komisijas locekļa amatā
   P7_TA(2009)0003
   Eiropas Parlamenta 2009. gada 14. septembra lēmums, ar ko apstiprina Algirdas Šemeta iecelšanu par Komisijas locekli
   2010/C 224 E/12

      Eiropas Parlaments,

   ņemot vērā EK līguma 214. panta 2. punkta trešo daļu un 215. pantu,
   ņemot vērā Pamatnolīguma par Eiropas Parlamenta un Komisijas attiecībām 4. punktu (1),
   ņemot vērā 2009. gada 25. jūnijā iesniegto Dalia Grybauskaitė paziņojumu par atkāpšanos no Eiropas Komisijas locekļa amata,
   ņemot vērā, ka Lietuvas valdība Eiropas Komisijas locekļa amatam izvirzīja Algirdas Šemeta,
   ņemot vērā Padomes 2009. gada 30. jūnija Lēmumu 2009/507/EK, Euratom par jauna Eiropas Kopienu Komisijas locekļa iecelšanu (2),
   ņemot vērā Priekšsēdētāju konferences 2009. gada 9. jūlija lēmumu par kārtību, kāda jāpiemēro nomainot komisārus,
   ņemot vērā 2009. gada 1. septembrī notikušo komisāra amatam izvirzītā kandidāta uzklausīšanu par to atbildīgajā Parlamenta komitejā,
   ņemot vērā Reglamenta 106. pantu un XVII pielikuma 2. punkta otro daļu,

               1.

               apstiprina Algirdas Šemeta iecelšanu par Komisijas locekli uz atlikušo Komisijas pilnvaru laiku līdz 2009. gada 31. oktobrim;

               2.

               uzdod priekšsēdētājam nosūtīt šo lēmumu Padomei, Komisijai un dalībvalstu valdībām.

      (1)  OV C 117 E, 18.5.2006., 123. lpp.

      (2)  OV L 172,2.7.2009., 34. lpp.


title: Eiropas Centrālās bankas Lēmums (ES) 2015/2202 (2015. gada 19. novembris), ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2015/37)

text:
               28.11.2015

               LV

               Eiropas Savienības Oficiālais Vēstnesis

               L 313/42

         EIROPAS CENTRĀLĀS BANKAS LĒMUMS (ES) 2015/2202
   (2015. gada 19. novembris),
   ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2015/37)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 32. pantu,
   tā kā:

               (1)

               Ar Lēmumu ECB/2010/23 (1) izveido mehānismu, lai apvienotu un sadalītu monetāros ienākumus, kas rodas monetārās politikas operāciju rezultātā.

               (2)

               Ar Eiropas Centrālās bankas Lēmumu (ES) 2015/774 (ECB/2015/10) (2) nosaka valsts sektora aktīvu iegādes programmas (VSIP) izveidi monetārās politikas vajadzībām.

               (3)

               Tāpat kā ar iegādēm saskaņā ar Lēmumu ECB/2009/16 (3) un Lēmumu ECB/2011/17 (4) attiecībā uz valdības obligācijām un aģentūru emitētajām obligācijām, kas iegādātas saskaņā ar Lēmumu (ES) 2015/774 (ECB/2015/10), uzskata, ka tās rada ienākumus atbilstoši Lēmumā ECB/2010/23 noteiktajai atsauces likmei.

               (4)

               Ienākumi, ko rada tirgojamu parāda instrumentu aizdošana visu ar monetāro politiku saistīto vērtspapīru iegādes programmu ietvaros, nebūtu jāuzskata par monetārajiem ienākumiem, jo parasti šīs operācijas netiek uzrādītas dalībvalstu, kuru valūta ir euro, nacionālo centrālo banku (turpmāk – “NCB”) grāmatvedības dokumentos.

               (5)

               Neto ienākumi no Eurosistēmas mijmaiņas darījumiem ar ārpus Eurosistēmas centrālajām bankām būtu jādala NCB starpā kā monetārie ienākumi.

               (6)

               Tādēļ jāpielāgo Lēmuma ECB/2010/23 I un II pielikumā izklāstītais saistību bāzes sastāvs un iezīmējamie aktīvi.

               (7)

               Tādēļ attiecīgi jāgroza Lēmums ECB/2010/23,

         IR PIEŅĒMUSI ŠO LĒMUMU.
   1. pants
   Grozījumi
   Lēmumu ECB/2010/23 groza šādi:

               1)

               ar šādu punktu aizstāj 3. panta 1. punktu:
               “1.   Katras NCB monetāro ienākumu summu nosaka, novērtējot faktiskos ienākumus, kas radušies no iezīmējamiem aktīviem, kuri uzrādīti tās grāmatvedības dokumentos. Izņēmuma kārtībā:

                           a)

                           uzskatāms, ka zelts nerada ienākumus;

                           b)

                           uzskatāms, ka ienākumus atbilstoši atsauces likmei rada:

                                       i)

                                       vērtspapīri, kas tiek turēti monetārās politikas vajadzībām saskaņā ar Lēmumu ECB/2009/16 (5);

                                       ii)

                                       vērtspapīri, kas tiek turēti monetārās politikas vajadzībām saskaņā ar Lēmumu ECB/2011/17 (6);

                                       iii)

                                       parāda instrumenti, ko emitējušas centrālās valdības un atzītas aģentūras, un aizstājēji parāda instrumenti, ko emitējušas publiskas nefinanšu sabiedrības un kas tiek turēti monetārās politikas vajadzībām saskaņā ar Eiropas Centrālās bankas Lēmumu (ES) 2015/774 (ECB/2015/10) (7).

                  (5)  Lēmums ECB/2009/16 (2009. gada 2. jūlijs) par nodrošināto obligāciju pirkšanas programmas īstenošanu (OV L 175, 4.7.2009., 18. lpp.)."

                  (6)  Lēmums ECB/2011/17 (2011. gada 3. novembris) par nodrošināto obligāciju pirkšanas otrās programmas īstenošanu (OV L 297, 16.11.2011., 70. lpp.)."

                  (7)  Eiropas Centrālās bankas Lēmums (ES) 2015/774 (2015. gada 4. marts) par otrreizējo tirgu valsts sektora aktīvu iegādes programmu (ECB/2015/10) (OV L 121, 14.5.2015., 20. lpp.).”;"

               2)

               ar šādu 8. apakšpunktu papildina I pielikuma A punktu:

                           “8.

                           Saistības pret ECB, kas nodrošina prasību saistībā ar mijmaiņas darījumiem starp ECB un ārpus Eurosistēmas centrālo banku, kas rada neto ienākumus Eurosistēmai (ārpusbilances saistību daļa).”;

               3)

               ar šādu 10. apakšpunktu papildina II pielikuma A punktu:

                           “10.

                           Prasības pret euro zonas darījuma partneriem saistībā ar mijmaiņas darījumiem starp ECB un ārpus Eurosistēmas centrālo banku, kas rada neto ienākumus Eurosistēmai (saskaņotās bilances aktīvu posteņa 3.1. daļa).”

         2. pants
   Stāšanās spēkā
   Šis lēmums stājas spēkā 2015. gada 31. decembrī.

      Frankfurtē pie Mainas, 2015. gada 19. novembrī

            ECB prezidents

         Mario DRAGHI

      (1)  Lēmums ECB/2010/23 (2010. gada 25. novembris) par dalībvalstu, kuru valūta ir euro, nacionālo centrālo banku monetāro ienākumu sadali (OV L 35, 9.2.2011., 17. lpp.).

      (2)  Eiropas Centrālās bankas Lēmums (ES) 2015/774 (2015. gada 4. marts) par otrreizējo tirgu valsts sektora aktīvu iegādes programmu (ECB/2015/10) (OV L 121, 14.5.2015., 20. lpp.).

      (3)  Lēmums ECB/2009/16 (2009. gada 2. jūlijs) par nodrošināto obligāciju pirkšanas programmas īstenošanu (OV L 175, 4.7.2009., 18. lpp.).

      (4)  Lēmums ECB/2011/17 (2011. gada 3. novembris) par nodrošināto obligāciju pirkšanas otrās programmas īstenošanu (OV L 297, 16.11.2011., 70. lpp.).


title: 2012/355/ES: Komisijas Lēmums ( 2012. gada 2. jūlijs ), ar ko atjaunina pielikumu Monetārajam nolīgumam starp Eiropas Savienību un Vatikāna Pilsētvalsti

text:
               4.7.2012

               LV

               Eiropas Savienības Oficiālais Vēstnesis

               L 174/24

         KOMISIJAS LĒMUMS
   (2012. gada 2. jūlijs),
   ar ko atjaunina pielikumu Monetārajam nolīgumam starp Eiropas Savienību un Vatikāna Pilsētvalsti
   (2012/355/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā 2009. gada 17. decembra Monetāro nolīgumu starp Eiropas Savienību un Vatikāna Pilsētvalsti un jo īpaši tā 8. panta 3. punktu,
   tā kā:

               (1)

               Monetārā nolīguma starp Eiropas Savienību un Vatikāna Pilsētvalsti (turpmāk tekstā “monetārais nolīgums”) 8. pants paredz, ka Vatikāna Pilsētvalsts īsteno Savienības tiesību aktus attiecībā uz noteikumiem par euro banknotēm un monētām, nelikumīgi iegūtu līdzekļu legalizācijas novēršanu, krāpšanas un skaidras naudas un bezskaidras naudas maksāšanas līdzekļu viltošanas novēršanu, medaļām un žetoniem un statistikas pārskatu prasībām. Šie tiesību akti norādīti monetārā nolīguma pielikumā.

               (2)

               Pielikuma atjaunināšana ir veikta saskaņā ar monetārā nolīguma 8. panta 3. punktu, kas paredz, ka Komisija katru gadu izdara grozījumus pielikumā, ņemot vērā jaunus attiecīgos ES tiesību aktus un noteikumus, kā arī spēkā esošo tiesību aktu un noteikumu grozījumus. Saskaņā ar šo noteikumu viens tiesību akts tika atcelts un pieņemti divi jauni Savienības tiesību akti, kas ietilpst monetārā nolīguma 8. panta 1. punkta darbības jomā un kuri būtu jāiekļauj pielikumā.

               (3)

               Padomes 1999. gada 29. aprīļa Lēmums par Eiropola pilnvaru attiecināšanu arī uz naudas un maksāšanas līdzekļu viltošanu (1) ir novecojis un tādēļ svītrojams no pielikuma. Tiklīdz jaunais tiesību instruments, kas ļauj Eiropolam parakstīt sadarbības līgumu ar trešām valstīm, būs stājies spēkā, jaunais tiesību instruments tiks pievienots monetārā nolīguma pielikumam.

               (4)

               Ir pieņemta Eiropas Parlamenta un Padomes 2010. gada 15. decembra Regula (ES) Nr. 1210/2010 par euro monētu autentiskuma noteikšanu un rīkošanos ar apgrozībai nederīgām euro monētām (2). Tādējādi uz to attiecas monetārā nolīguma 8. panta 1. punkts un tā jāiekļauj pielikumā.

               (5)

               Tika pieņemts Eiropas Centrālās bankas 2010. gada 16. septembra Lēmums ECB/2010/14 par euro banknošu autentiskuma un derīguma pārbaudi, kā arī to atkārtotu laišanu apgrozībā (3). Uz to attiecas monetārā nolīguma 8. panta 1. punkts, un tas jāiekļauj pielikumā.

               (6)

               Tādēļ attiecīgi jāgroza monetārā nolīguma pielikums,

         IR PIEŅĒMUSI ŠO LĒMUMU.
   Vienīgais pants
   Monetārā nolīguma starp Eiropas Savienību un Vatikāna Pilsētvalsti pielikumu aizstāj ar šā lēmuma pielikumu.
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2012. gada 2. jūlijā

            Komisijas vārdā –

            priekšsēdētājs

         José Manuel BARROSO

      (1)  OV C 149, 28.5.1999., 16. lpp.

      (2)  OV L 339, 22.12.2010., 1. lpp.

      (3)  OV L 267, 9.10.2010., 1. lpp.

      PIELIKUMS

            “PIELIKUMS

                        Īstenojamie noteikumi

                        Īstenošanas termiņš

                        Nelikumīgi iegūtu līdzekļu legalizācijas novēršana

                        Eiropas Parlamenta un Padomes 2005. gada 26. oktobra Direktīva 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai (OV L 309, 25.11.2005., 15. lpp.)
                        Ar grozījumiem, kas izdarīti ar:

                                    Eiropas Parlamenta un Padomes 2008. gada 11. marta Direktīvu 2008/20/EK, ar ko Direktīvu 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai, groza attiecībā uz Komisijai piešķirtajām ieviešanas pilnvarām (OV L 76, 19.3.2008., 46. lpp.)

                                    Komisijas 2006. gada 1. augusta Direktīvu 2006/70/EK, ar ko nosaka īstenošanas pasākumus Eiropas Parlamenta un Padomes Direktīvai 2005/60/EK attiecībā uz politiski ietekmējamas personas definīciju un tehniskajiem kritērijiem vienkāršotām klienta uzticamības pārbaudes procedūrām un atbrīvojumam sakarā ar finanšu darbību, kuru veic reti vai ļoti ierobežotos apjomos (OV L 214, 4.8.2006., 29. lpp.)

                                    Eiropas Parlamenta un Padomes 2006. gada 15. novembra Regulu (EK) Nr. 1781/2006 attiecībā uz naudas līdzekļu pārskaitījumiem pievienoto informāciju par maksātāju (OV L 345, 8.12.2006., 1. lpp.)

                                    Eiropas Parlamenta un Padomes 2005. gada 26. oktobra Regulu (EK) Nr. 1889/2005 par skaidras naudas kontroli, kuru ieved Kopienas teritorijā vai izved no tās (OV L 309, 25.11.2005., 9. lpp.)

                                    Padomes 2001. gada 26. jūnija Pamatlēmumu 2001/500/TI par noziedzīgi iegūtu līdzekļu legalizēšanu un nozieguma rīku un noziedzīgi iegūto līdzekļu identifikāciju, meklēšanu, iesaldēšanu, arestēšanu un konfiskāciju (OV L 182, 5.7.2001., 1. lpp.)

                        31.12.2010.

                        Krāpšanas un viltošanas novēršana

                        Padomes 2001. gada 28. jūnija Regula (EK) Nr. 1338/2001, ar kuru paredz pasākumus, kas vajadzīgi euro aizsardzībai pret viltošanu (OV L 181, 4.7.2001., 6. lpp.)
                        Ar grozījumiem, kas izdarīti ar:
                        Padomes 2008. gada 18. decembra Regulu (EK) Nr. 44/2009, ar ko groza Regulu (EK) Nr. 1338/2001, ar kuru paredz pasākumus, kas vajadzīgi euro aizsardzībai pret viltošanu (OV L 17, 22.1.2009., 1. lpp.)

                        31.12.2010.

                        Padomes 2004. gada 6. decembra Regula (EK) Nr. 2182/2004 par medaļām un žetoniem, kas līdzīgi euro monētām (OV L 373, 21.12.2004., 1. lpp.)
                        Ar grozījumiem, kas izdarīti ar:
                        Padomes 2008. gada 18. decembra Regulu (EK) Nr. 46/2009, ar kuru groza Regulu (EK) Nr. 2182/2004 par medaļām un žetoniem, kas līdzīgi euro monētām (OV L 17, 22.1.2009., 5. lpp.)

                        31.12.2010.

                        Padomes 2000. gada 29. maija Pamatlēmums 2000/383/TI par pastiprinātu aizsardzību, izmantojot kriminālsodus un citas sankcijas, pret naudas viltošanu saistībā ar euro ieviešanu (OV L 140, 14.6.2000., 1. lpp.)
                        Ar grozījumiem, kas izdarīti ar:
                        Padomes 2001. gada 6. decembra Pamatlēmumu 2001/888/TI, ar ko groza Pamatlēmumu 2000/383/TI par pastiprinātu aizsardzību, izmantojot kriminālsodus un citas sankcijas, pret naudas viltošanu saistībā ar euro ieviešanu (OV L 329, 14.12.2001., 3. lpp.)

                        31.12.2010.

                        Padomes 2001. gada 17. decembra Lēmums 2001/923/EK, ar ko izveido apmaiņas, atbalsta un mācību programmu euro aizsardzībai pret viltošanu (“Perikla” programmu) (OV L 339, 21.12.2001., 50. lpp.)
                        Ar grozījumiem, kas izdarīti ar:

                                    Padomes 2006. gada 30. janvāra Lēmumu 2006/75/EK, ar kuru groza un pagarina Lēmumu 2001/923/EK, ar ko izveido apmaiņas, atbalsta un mācību programmu euro aizsardzībai pret viltošanu (“Perikla” programmu) (OV L 36, 8.2.2006., 40. lpp.)

                                    Padomes 2006. gada 20. novembra Lēmumu 2006/849/EK, ar kuru groza un pagarina piemērošanas laikposmu Lēmumam 2001/923/EK, ar ko izveido apmaiņas, atbalsta un mācību programmu euro aizsardzībai pret viltošanu (“Perikla” programmu) (OV L 330, 28.11.2006., 28. lpp.)

                        31.12.2010.

                        Padomes 2001. gada 6. decembra Lēmums 2001/887/TI par euro aizsardzību pret viltošanu (OV L 329, 14.12.2001., 1. lpp.)

                        31.12.2010.

                        Padomes 2001. gada 28. maija Pamatlēmums 2001/413/TI par krāpšanas un viltošanas apkarošanu attiecībā uz bezskaidras naudas maksāšanas līdzekļiem (OV L 149, 2.6.2001., 1. lpp.)

                        31.12.2010.

                        Noteikumi par euro banknotēm un monētām

                        Padomes 1998. gada 3. maija Regula (EK) Nr. 975/98 par apgrozībai paredzēto euro monētu nominālvērtībām un tehniskajiem datiem (OV L 139, 11.5.1998., 6. lpp.)
                        Ar grozījumiem, kas izdarīti ar:
                        Padomes 1999. gada 22. februāra Regulu (EK) Nr. 423/1999, ar ko groza Regulu (EK) Nr. 975/98 par apgrozībai paredzēto euro monētu nominālvērtībām un tehniskajiem datiem (OV L 52, 27.2.1999., 2. lpp.)

                        31.12.2010.

                        Padomes 1999. gada 10. maija Secinājumi par euro monētu kvalitātes vadības sistēmu

                        31.12.2010.

                        Padomes 1998. gada 23. novembra un 2002. gada 5. novembra Secinājumi par kolekcionāriem paredzētajām monētām

                        31.12.2010.

                        Komisijas 2008. gada 19. decembra Ieteikums 2009/23/EK par kopīgām pamatnostādnēm attiecībā uz apgrozībai paredzēto euro monētu emisiju un to valsts pusēm (OV L 9, 14.1.2009., 52. lpp.)

                        31.12.2010.

                        Komisijas 2001. gada 22. oktobra Paziņojums par euro monētu vienādās puses noformējuma autortiesību aizsardzību (COM(2001) 600 final) (OV C 318, 13.11.2001., 3. lpp.)

                        31.12.2010.

                        Eiropas Centrālās bankas 2003. gada 20. marta Pamatnostādne ECB/2003/5 par pasākumu īstenošanu, lai novērstu euro banknošu neatļautu atveidošanu, un par euro banknošu maiņu un izņemšanu no apgrozības (OV L 78, 25.3.2003., 20. lpp.)

                        31.12.2010.

                        Eiropas Centrālās bankas 2003. gada 20. marta Lēmums ECB/2003/4 par euro banknošu nominālvērtībām, parametriem, atveidošanu, apmaiņu un izņemšanu no apgrozības (OV L 78, 25.3.2003., 16. lpp.)

                        31.12.2010.

                        Eiropas Parlamenta un Padomes 2010. gada 15. decembra Regula (ES) Nr. 1210/2010 par euro monētu autentiskuma noteikšanu un rīkošanos ar apgrozībai nederīgām euro monētām (OV L 339, 22.12.2010., 1. lpp.)

                        31.12.2012.

                        Eiropas Centrālās bankas 2010. gada 16. septembra Lēmums ECB/2010/14 par euro banknošu autentiskuma un derīguma pārbaudi, kā arī to atkārtotu laišanu apgrozībā (OV L 267, 9.10.2010.,1. lpp.)

                        31.12.2012.”


title: Padomes Lēmums 2014/483/KĀDP ( 2014. gada 22. jūlijs ), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2014/72/KĀDP

text:
               23.7.2014

               LV

               Eiropas Savienības Oficiālais Vēstnesis

               L 217/35

         PADOMES LĒMUMS 2014/483/KĀDP
   (2014. gada 22. jūlijs),
   ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2014/72/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP (1).

               (2)

               Padome 2014. gada 10. februārī pieņēma Lēmumu 2014/72/KĀDP (2), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP (“saraksts”).

               (3)

               Saskaņā ar Kopējās nostājas 2001/931/KĀDP 1. panta 6. punktu ir regulāri jāpārskata personu, grupu un vienību vārdi un nosaukumi sarakstā, lai nodrošinātu pamatojumu to paturēšanai tajā.

               (4)

               Šajā lēmumā ir iekļauts Padomes pārskatītais to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu.

               (5)

               Padome secināja, ka vairs nav iemesla atstāt vienu personu sarakstā.

               (6)

               Padome ir secinājusi, ka personas, grupas un vienības, kurām piemēro Kopējās nostājas 2001/931/KĀDP 2., 3. un 4. pantu, ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ būtu jāturpina uz tām attiecināt tajā paredzētos īpašos ierobežojošos pasākumus.

               (7)

               Attiecīgi būtu jāatjaunina saraksts un būtu jāatceļ Lēmums 2014/72/KĀDP,

         IR PIEŅĒMUSI ŠO LĒMUMU.
   1. pants
   Šā lēmuma pielikumā ir iekļauts to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu.
   2. pants
   Lēmumu 2014/72/KĀDP atceļ.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 22. jūlijā

            Padomes vārdā –

            priekšsēdētāja

         C. ASHTON

      (1)  Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

      (2)  Padomes Lēmums 2014/72/KĀDP (2014. gada 10. februāris), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2013/395/KĀDP (OV L 40, 11.2.2014., 56. lpp.).

      PIELIKUMS
      Lēmuma 1. pantā minētais personu, grupu un vienību saraksts
      I.   PERSONAS

                  1.

                  ABDOLLAHI Hamed (jeb Mustafa Abdullahi), dzimis 1960. gada 11. augustā Irānā. Pase: D9004878.

                  2.

                  AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                  3.

                  AL YACOUB, Ibrahim Salih Mohammed, dzimis 1966. gada 16. oktobrīTarut (Saūda Arābija), Saūda Arābijas pilsonis.

                  4.

                  ARBABSIAR Manssor (jeb Mansour Arbabsiar), dzimis 1955. gada 6. vai 15. martā Irānā. Irānas un ASV pilsonis. Pase: C2002515 (Irāna); pase: 477845448 (ASV). Personas apliecība Nr. 07442833, derīguma termiņš: 2016. gada 15. marts (ASV transportlīdzekļa vadītāja apliecība).

                  5.

                  BOUYERI, Mohammed (jeb Abu ZUBAIR, SOBIAR, Abu ZOUBAIR), dzimis 1978. gada 8. martā Amsterdamā (Nīderlande) – Hofstadgroep loceklis.

                  6.

                  IZZ-AL-DIN, Hasan (jeb GARBAYA, Ahmed, SA-ID, SALWWAN, Samir), libānietis, dzimis 1963. gadā Libānā, Libānas pilsonis.

                  7.

                  MOHAMMED, Khalid Shaikh (jeb ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 1965. gada 14. aprīlī vai 1964. gada 1. martā Pakistānā, pase Nr. 488555.

                  8.

                  SHAHLAI Abdul Reza (jeb Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif un Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam (Ilāmas) province, Irāna.

                  9.

                  SHAKURI Ali Gholam, dzimis aptuveni 1965. gadā Teherānā Irānā.

                  10.

                  SOLEIMANI Qasem (jeb Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani un Qasem Sulemani), dzimis 1957. gada 11. martā Irānā. Irānas valstspiederīgais. Pase: 008827 (Irānas diplomātiskā pase), izdota 1999. gadā. Pakāpe: ģenerālmajors.

            II.   GRUPAS UN VIENĪBAS

                  1.

                     Abu Nidal Organisation – ANO (jeb Fatah Revolutionary Council, Arab Revolutionary Brigades, Black September, Revolutionary Organisation of Socialist Muslims).

                  2.

                     Al-Aqsa Martyrs' Brigade.

                  3.

                     Al-Aqsa e.V.

                  4.

                     Al-Takfir un Al-Hijra.

                  5.

                     Babbar Khalsa.

                  6.

                     Communist Party of the Philippines, arī New People's Army – NPA, Filipīnas.

                  7.

                     Gama'a al-Islamiyya (jeb Al-Gama'a al-Islamiyya) (Islamic Group – IG).

                  8.

                     İslami Büyük Doğu Akıncılar Cephesi – IBDA-C (Great Islamic Eastern Warriors Front).

                  9.

                     Hamas, arī Hamas-Izz al-Din al-Qassem.

                  10.

                     Hizballah Military Wing (jeb Hezbollah Military Wing, Hizbullah Military Wing, Hizbollah Military Wing, Hezballah Military Wing, Hisbollah Military Wing, Hizbu'llah Military Wing, Hizb Allah Military Wing, Jihad Council (un visas vienības tā pakļautībā, tostarp Ārējās drošības organizācija (External Security Organisation)).

                  11.

                     Hizbul Mujahideen – HM.

                  12.

                     Hofstadgroep.

                  13.

                     Holy Land Foundation for Relief and Development.

                  14.

                     International Sikh Youth Federation – ISYF.

                  15.

                     Khalistan Zindabad Force – KZF.

                  16.

                     Kurdistan Workers' Party – PKK (jeb KADEK, KONGRA-GEL).

                  17.

                     Liberation Tigers of Tamil Eelam – LTTE.

                  18.

                     Ejército de Liberación Nacional (National Liberation Army).

                  19.

                     Palestinian Islamic Jihad – PIJ.

                  20.

                     Popular Front for the Liberation of Palestine – PFLP.

                  21.

                     Popular Front for the Liberation of Palestine – General Command (jeb PFLP – General Command).

                  22.

                     Fuerzas armadas revolucionarias de Colombia – FARC (Revolutionary Armed Forces of Colombia).

                  23.

                     Devrimci Halk Kurtuluș Partisi-Cephesi – DHKP/C (jeb Devrimci Sol (Revolutionary Left), Dev Sol) (Revolutionary People's Liberation Army/Front/Party).

                  24.

                     Sendero Luminoso – SL (Shining Path).

                  25.

                     Teyrbazen Azadiya Kurdistan – TAK (jeb Kurdistan Freedom Falcons, Kurdistan Freedom Hawks).


title: Padomes Lēmums ( 2014. gada 14. aprīlis ), ar ko ieceļ Darba drošības un veselības aizsardzības padomdevējas komitejas locekļus un to vietniekus no Horvātijas

text:
               17.4.2014

               LV

               Eiropas Savienības Oficiālais Vēstnesis

               C 118/3

      PADOMES LĒMUMS

   (2014. gada 14. aprīlis),
   ar ko ieceļ Darba drošības un veselības aizsardzības padomdevējas komitejas locekļus un to vietniekus no Horvātijas
   2014/C 118/02
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu 2003/C 218/01 (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā:

               (1)

               Padome ar 2013. gada 22. aprīļa lēmumu (2) iecēla amatā Darba drošības un veselības aizsardzības padomdevējas komitejas locekļus un to vietniekus uz laikposmu no 2013. gada 22. aprīļa līdz 2016. gada 28. februārim.

               (2)

               Horvātijas valdība ir izvirzījusi papildu kandidatūras uz vairākām amata vietām,

         IR PIEŅĒMUSI ŠO LĒMUMU.
   1. pants
   Par Darba drošības un veselības aizsardzības padomdevējas komitejas locekļiem un to vietniekiem uz laikposmu, kas beidzas 2016. gada 28. februārī, ieceļ šādas personas:

      ARODBIEDRĪBU PĀRSTĀVJI:

               Valsts

               Loceklis

               Vietnieks

               Horvātija

                  Zdenko MUČNJAK kungs

                  Gordana PALAJSA kundze

                  Marko PALADA kungs

         2. pants
   Vēl neizraudzītos locekļus un vietniekus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētājs

         A. TSAFTARIS

      (1)  OV C 218, 13.9.2003., 1. lpp.

      (2)  OV C 120, 26.4.2013., 7. lpp.


title: 2013/476/ES: Padomes Lēmums ( 2013. gada 26. septembris ), ar ko groza Lēmumu 2007/641/EK par Fidži Republiku un pagarina tā piemērošanas termiņu

text:
               28.9.2013

               LV

               Eiropas Savienības Oficiālais Vēstnesis

               L 257/12

         PADOMES LĒMUMS
   (2013. gada 26. septembris),
   ar ko groza Lēmumu 2007/641/EK par Fidži Republiku un pagarina tā piemērošanas termiņu
   (2013/476/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) un pārskatīts Vagadugu Burkinafaso 2010. gada 22. jūnijā (2) (“ĀKK un ES partnerattiecību nolīgums”), un jo īpaši tā 96. pantu,
   ņemot vērā Iekšējo nolīgumu starp Padomē sanākušajiem dalībvalstu valdību pārstāvjiem par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Eiropas Parlamenta un Padomes Regulu (EK) Nr. 1905/2006 (2006. gada 18. decembris), ar ko izveido finanšu instrumentu sadarbībai attīstības jomā (4) (Attīstības sadarbības instruments), un jo īpaši tās 37. pantu,
   ņemot vērā Eiropas Komisijas priekšlikumu,
   tā kā:

               (1)

               Padomes Lēmums 2007/641/EK (5) tika pieņemts, lai īstenotu atbilstīgus pasākumus pēc ĀKK un ES partnerattiecību nolīguma 9. pantā norādīto svarīgāko elementu un Attīstības sadarbības instrumenta 3. pantā norādīto vērtību pārkāpuma.

               (2)

               Minēto pasākumu piemērošanas termiņš tika pagarināts ar Padomes Lēmumu 2009/735/EK (6) un pēc tam ar Padomes Lēmumiem 2010/208/ES (7), 2010/589/ES (8), 2011/219/ES (9), 2011/637/ES (10) un 2012/523/ES (11), jo Fidži Republikai ne tikai vēl jāīsteno tās svarīgās saistības, kurām Fidži piekrita 2007. gada aprīlī notikušo apspriežu gaitā attiecībā uz ĀKK un ES partnerattiecību nolīguma un Attīstības sadarbības instrumenta svarīgākajiem elementiem, bet vairāku saistību sakarā ir notikuši arī nozīmīgi regresīvi pavērsieni.

               (3)

               Kopš 2007. gada aprīļa situācija ir ievērojami mainījusies, un attiecīgi tiks pārskatītas ar Fidži Republiku saskaņotās saistības. Saistības tiks pārskatītas politiskā dialoga kontektā un ņemot vērā pašreizējo tiesisko situāciju. Tādēļ būtu jāturpina turpmāka atkārtota iesaiste nākotnes attīstības palīdzības plānošanā.

               (4)

               Lēmuma 2007/641/EK termiņš beidzas 2013. gada 30. septembrī. Ir lietderīgi atjaunināt minētā lēmuma saturu un attiecīgi pagarināt tā darbības termiņu.

               (5)

               Eiropas Savienība sāks politisku dialogu, lai pārskatītu un atjauninātu saistības, kas noteiktas 2007. gadā, un attiecīgi pielāgotu atbilstīgos pasākumus,

         IR PIEŅĒMUSI ŠO LĒMUMU.
   1. pants
   Lēmuma 2007/641/EK 3. panta otro daļu aizstāj ar šādu:

      “Tas ir spēkā līdz 2015. gada 31. martam. To regulāri pārskata vismaz reizi sešos mēnešos.”

   2. pants
   Vēstuli šā lēmuma pielikumā adresē Fidži Republikai.
   3. pants
   Šis lēmums stājas spēkā tā pieņemšanas dienā.

      Briselē, 2013. gada 26. septembrī

            Padomes vārdā –

            priekšsēdētājs

         E. GUSTAS

      (1)  OV L 317, 15.12.2000., 3. lpp.

      (2)  OV L 287, 4.11.2010., 3. lpp.

      (3)  OV L 317, 15.12.2000., 376. lpp.

      (4)  OV L 378, 27.12.2006., 41. lpp.

      (5)  Padomes Lēmums 2007/641/EK (2007. gada 1. oktobris) par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu (OV L 260, 5.10.2007., 15. lpp.).

      (6)  Padomes Lēmums 2009/735/EK (2009. gada 24. septembris), ar ko pagarina termiņu to pasākumu piemērošanai, kas paredzēti Lēmumā 2007/641/EK par apspriežu pabeigšanu ar Fidži Salu Republiku saskaņā ar ĀKK–EK partnerattiecību nolīguma 96. pantu un Attīstības sadarbības instrumenta 37. pantu (OV L 262, 6.10.2009., 43. lpp.).

      (7)  Padomes Lēmums 2010/208/ES (2010. gada 29. marts), ar ko groza un pagarina Lēmumu 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu (OV L 89, 9.4.2010., 7. lpp.).

      (8)  Padomes Lēmums 2010/589/ES (2010. gada 27. septembris), ar ko groza un pagarina piemērošanas termiņu Lēmumam 2007/641/EK par apspriežu pabeigšanu ar Fidži Republiku saskaņā ar ĀKK un ES partnerattiecību nolīguma 96. pantu un Attīstības sadarbības instrumenta 37. pantu (OV L 260, 2.10.2010., 10. lpp.).

      (9)  Padomes Lēmums 2011/219/ES (2011. gada 31. marts), ar ko groza un pagarina piemērošanas termiņu Lēmumam 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu (OV L 93, 7.4.2011., 2. lpp.).

      (10)  Padomes Lēmums 2011/637/ES (2011. gada 26. septembris), ar kuru groza un pagarina piemērošanas termiņu Lēmumam 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu (OV L 252, 28.9.2011., 1. lpp.).

      (11)  Padomes Lēmums 2012/523/ES (2012. gada 24. septembris), ar ko groza un pagarina piemērošanas termiņu Lēmumam 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu (OV L 263, 28.9.2012., 2. lpp.).

      PIELIKUMS
      Viņa Ekselencei Ratu Epeli NAILATIKAU

      Fidži Republikas prezidentam
      Suva
      Fidži Republika
      Jūsu Ekselence!
      Eiropas Savienība (ES) piešķir lielu nozīmi ĀKK un ES partnerattiecību nolīguma 9. panta un Attīstības sadarbības instrumenta 3. panta noteikumiem. ĀKK un ES partnerattiecības ir balstītas uz cilvēktiesību ievērošanu, demokrātijas principiem un tiesiskumu, kas ir ĀKK un ES partnerattiecību nolīguma svarīgākie elementi un ir mūsu attiecību pamatā.
      Ir pagājuši seši gadi, kopš ES pieņēma lēmumu par atbilstīgiem pasākumiem pēc 2006. gada militārā apvērsuma, un kopš tā laika ar Fidži ir saskaņots saistību kopums.
      ES atzīmē, ka kopš 2007. gada dažas no saskaņotajām saistībām ir novecojušas un dažas ir jāpārskata, ņemot vērā Fidži jauno tiesisko sistēmu. Lai Fidži reformu progresa novērtēšanai būtu piemērots pamats, mums šīs saistības ir jāpārskata kopīgi, ņemot vērā pašreizējo situāciju un tiesisko sistēmu.
      Tāpēc ES ir nolēmusi jaunajā lēmumā par atbilstīgajiem pasākumiem iekļaut prasību, ka ES iesaistās paplašinātā politiskā dialogā ar Fidži saskaņā ar ĀKK un ES partnerattiecību nolīguma 8. pantu. Tas notiks nolūkā kopīgi pārskatīt 2007. gadā saskaņotās saistības un attiecīgi pielāgot atbilstīgos pasākumus (pievienoti šīs vēstules pielikumā) kā nepieciešamos soļus ceļā uz cilvēktiesību ievērošanu, demokrātijas atjaunošanu un tiesiskuma nodrošināšanu, līdz abas puses nolems, ka dialoga paplašinātais raksturs ir kalpojis savam mērķim.
      Tā kā Fidži vēl aizvien pastāv atsevišķi ierobežojumi attiecībā uz dažām cilvēktiesībām un pamatbrīvībām un ir nepieciešams pārskatīt saskaņotās saistības, ES ir nolēmusi pagarināt atbilstīgo pasākumu darbību par 18 mēnešiem līdz 2015. gada 31. martam. Tas nodrošinās vajadzīgo elastīgumu un dos ES un Fidži vajadzīgo laiku, lai vienotos par saistībām, attiecīgi pielāgotu atbilstīgos pasākumus, savukārt valdība varēs organizēt 2014. gada septembrī plānotās vēlēšanas.
      ES uzraudzīs progresu, kas panākts ceļā uz konstitucionālo kārtību, un tas tiks ņemts vērā turpmākajos lēmumos par attīstības sadarbību. Šādā garā ES apstiprina savu gatavību iesaistīties 11. EAF plānošanas procesa sagatavošanā, kā arī laikus paziņot par orientējošu valsts piešķīrumu šajā procesā. 11. EAF plānošanas dokumentu finalizēšana, parakstīšana un īstenošana tiks paredzēta ar demokrātiski ievēlēto valdību.
      Tiklīdz Fidži būs sarīkotas brīvas un godīgas vēlēšanas un tā būs izpildījusi pārskatītās saskaņotās saistības, saskaņā ar ĀKK un ES partnerattiecību nolīgumu Fidži notiks 96. pantā paredzētā pārskatīšanas vizīte. Pamatojoties uz vienošanos par šā novērtējuma ieteikumiem, iespējams, varēs pieņemt 96. pantā paredzētos atbilstīgos pasākumus attiecībā uz Fidži.
      Lai sekmētu sadarbību saskaņā ar ĀKK un ES partnerattiecību nolīgumu un Attīstības sadarbības instrumentu, ES aicina pagaidu valdību iesaistīties paplašinātā politiskā dialogā ar ES un uzsākt to pēc iespējas ātrāk.
      ES arī atzinīgi vērtē sadarbību ar Klusā okeāna salu foruma ministru kontaktu grupu, kas izveidota, lai uzraudzītu Fidži sagatavošanās progresu attiecībā uz vēlēšanām un atgriešanos pie demokrātijas, un gaida nākamos soļus ceļā uz pārredzamu, iesaistošu un uzticamu vēlēšanu procesu, brīvām un godīgām vēlēšanām un demokrātiskas pārvaldības atjaunošanu.
      Ar cieņu
      Briselē

            Padomes vārdā –

            priekšsēdētāja

         C. ASHTON

            Komisijas vārdā –

            komisārs

         A. PIEBALGS

         PIELIKUMA 1. PIELIKUMS
         Atbilstīgie pasākumi, kas tiks pielāgoti pēc pieņemto saistību pārskatīšanas saskaņā ar pastiprināto politisko dialogu, ir šādi:

                     —

                     var turpināt humāno palīdzību un tiešu atbalstu pilsoniskai sabiedrībai un visneaizsargātākajām iedzīvotāju grupām,

                     —

                     tika ļauts turpināt notiekošos sadarbības pasākumus, jo īpaši saskaņā ar 8. un 9. EAF,

                     —

                     var īstenot sadarbības pasākumus, kas palīdzētu atjaunot demokrātiju un uzlabot pārvaldību, izņemot ļoti ārkārtējos apstākļos,

                     —

                     tika atļauts īstenot 2006. gadā paredzētos cukura reformas papildu pasākumus. Finansēšanas nolīgumu Fidži tehniskā līmenī parakstīja 2007. gada 19. jūnijā. Tiek atzīmēts, ka finansēšanas nolīgumā ietverta atlikšanas klauzula,

                     —

                     piešķīrums cukura nozarei 2007. gadā bija nulle,

                     —

                     piešķīrums cukura nozarei 2008. gadā bija atkarīgs no vēlēšanu ticamas un savlaicīgas sagatavošanas pierādījumiem saskaņā ar saskaņoto saistību, jo īpaši attiecībā uz tautas skaitīšanu, vēlēšanu iecirkņu atkārtotu noteikšanu un vēlēšanu reformu saskaņā ar Konstitūciju, kā arī no tādu pasākumu veikšanas, kas nodrošina vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju. Piešķīrums cukura nozarei par 2008. gadu tika zaudēts 2009. gada 31. decembrī,

                     —

                     2009. gada piešķīrums cukura nozarei tika atcelts 2009. gada maijā, jo pagaidu valdība nolēma aizkavēt vispārējo vēlēšanu rīkošanu līdz 2014. gada septembrim,

                     —

                     2010. gada piešķīrums tika atcelts līdz 2010. gada 1. maijam, jo demokrātijas procesa turpināšanā nebija nekāda progresa; tomēr, ņemot vērā kritisko situāciju cukura nozarē, daļu no piešķīruma rezervēja tiešai palīdzībai no cukura ražošanas tiešā veidā atkarīgajiem iedzīvotājiem, lai mazinātu negatīvās sociālās sekas. Šos līdzekļus centrāli pārvalda ES delegācija Suvā, un tie netiek virzīti caur valdību,

                     —

                     drīkst uzsākt 11. EAF plānošanas procesa sagatavošanu, lai Fidži varētu laikus saņemt paziņojumu par orientējošo piešķīrumu,

                     —

                     varētu apsvērt konkrētu atbalstu, kas paredzēts galveno saistību sagatavošanai un īstenošanai, jo īpaši lai atbalstītu vēlēšanu sagatavošanu un/vai norisi,

                     —

                     netiek ietekmēta reģionālā sadarbība un Fidži dalība tajā,

                     —

                     saistības tiks uzraudzītas saskaņā ar šīs vēstules pielikumā izklāstītajiem noteikumiem par regulāru dialogu, efektīvu sadarbību ar novērtēšanas un uzraudzības misijām un ziņojumu sniegšanu.

         PIELIKUMA 2. PIELIKUMS

            SAISTĪBAS, KAS AR FIDŽI REPUBLIKU SASKAŅOTAS 2007. GADĀ

         A.   Demokrātijas principu ievērošana

            Saistības Nr. 1

         Brīvas un taisnīgas parlamenta vēlēšanas notiek 24 mēnešu laikā no 2007. gada 1. marta atbilstoši konstatējumiem novērtējumā, kas ir jāveic neatkarīgiem revidentiem, kurus iecēlis Klusā okeāna salu foruma sekretariāts. Vēlēšanu sagatavošana un norise tiks kopīgi uzraudzīta, pielāgota un pārskatīta pēc nepieciešamības, pamatojoties uz savstarpēji saskaņotiem kritērijiem. Tas jo īpaši nozīmē, ka:

                     —

                     līdz 2007. gada 30. jūnijam pagaidu valdība pieņems grafiku, kurā norādīti datumi dažādo pasākumu pabeigšanai, kuri ir jāveic, lai sagatavotos jaunajām parlamenta vēlēšanām,

                     —

                     grafikā nosaka tautas skaitīšanas laiku, vēlēšanu iecirkņu atkārtotu noteikšanu un vēlēšanu reformu,

                     —

                     vēlēšanu iecirkņu noteikšanu un vēlēšanu reformu veiks saskaņā ar Konstitūciju,

                     —

                     tiks veikti pasākumi, lai nodrošinātu vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju,

                     —

                     viceprezidenta iecelšana tiks veikta saskaņā ar Konstitūciju.

            Saistības Nr. 2

         Pagaidu valdība, pieņemot galvenās likumdošanas, finanšu un citas politikas iniciatīvas un izmaiņas, ņems vērā apspriedes ar pilsonisko sabiedrību un citām attiecīgajām ieinteresētajām personām.
         B.   Tiesiskums

            Saistības Nr. 1

         Pagaidu valdība darīs visu iespējamo, lai novērstu drošības aģentūru paziņojumus iebiedēšanas nolūkā.

            Saistības Nr. 2

         Pagaidu valdība atbalsta 1997. gada Konstitūciju un garantē konstitucionālu iestāžu, piemēram, Fidži Cilvēktiesību komisijas, Valsts dienesta komisijas un Konstitucionālo iestāžu komisijas, normālu un neatkarīgu funkcionēšanu. Tiks saglabāta Lielās virsaišu padomes būtiska neatkarība un funkcionēšana.

            Saistības Nr. 3

         Tiek pilnībā ievērota tiesu iestāžu neatkarība, tās var brīvi darboties, un visas attiecīgās personas ievēro to nolēmumus, jo īpaši:

                     —

                     pagaidu valdība apņemas līdz 2007. gada 15. jūlijam iecelt tribunālu saskaņā ar Konstitūcijas 138. panta 3. punktu,

                     —

                     tiesnešu iecelšanu un/vai atlaišanu turpmāk veic, stingri ievērojot konstitucionālus noteikumus un procedūras noteikumus,

                     —

                     karaspēks, policija un pagaidu valdība nekādā veidā neiejauksies tiesu darbībā, tostarp pilnībā respektēs juridiskās profesijas.

            Saistības Nr. 4

         Visi kriminālprocesi saistībā ar korupciju notiek atbilstīgā tiesas ceļā, un jebkuras citas iestādes, kuras var izveidot, lai izmeklētu iespējamus korupcijas gadījumus, darbosies saskaņā ar Konstitūciju.
         C.   Cilvēktiesības un pamatbrīvības

            Saistības Nr. 1

         Pagaidu valdība veiks visus nepieciešamos pasākumus, lai veicinātu visu iespējamo cilvēktiesību pārkāpumu izmeklēšanu vai izskatīšanu atbilstoši Fidži tiesību aktos noteiktajām dažādajām procedūrām un tajos paredzētajās instancēs.

            Saistības Nr. 2

         Ja nepastāvēs draudi valsts drošībai, sabiedriskai kārtībai un drošībai, pagaidu valdība 2007. gada maijā atcels Valsts ārkārtējā stāvokļa noteikumus.

            Saistības Nr. 3

         Pagaidu valdība ir apņēmusies nodrošināt, lai Fidži Cilvēktiesību komisija funkcionētu pilnīgi neatkarīgi un saskaņā ar Konstitūciju.

            Saistības Nr. 4

         Tiek pilnībā ievērota izpausmes brīvība un plašsaziņas līdzekļu brīvība visos tās veidos, kā paredzēts Konstitūcijā.
         D.   Turpmākie pasākumi attiecībā uz saistībām

            Saistības Nr. 1

         Pagaidu valdība apņemas uzturēt regulāru dialogu, lai varētu pārbaudīt panākto progresu, un nodrošina ES un Eiropas Komisijas iestādēm/pārstāvjiem pilnīgu piekļuvi informācijai par visiem jautājumiem attiecībā uz cilvēktiesībām, demokrātijas un tiesiskuma atjaunošanu Fidži miermīlīgā ceļā.

            Saistības Nr. 2

         Pagaidu valdība pilnībā sadarbojas ar visām ES misijām progresa novērtēšanai un uzraudzībai.

            Saistības Nr. 3

         Pagaidu valdība, sākot no 2007. gada 30. jūnija, reizi trijos mēnešos nosūta progresa ziņojumus par ĀKK un ES partnerattiecību nolīguma būtiskajiem elementiem un saistību kopumu.
         Tiek atzīmēts, ka atsevišķus jautājumus var efektīvi risināt tikai ar pragmatisku pieeju, kas atzīst faktisko situāciju un ir vērsta uz nākotni.


title: 2004/641/EK: Komisijas lēmums (2004. gada 14. septembris), ar kuru groza Lēmumu 2002/627/EK, ar ko izveido elektronisko sakaru tīklu un pakalpojumu Eiropas reglamentējošo iestāžu grupu(Dokuments attiecas uz EEZ)

text:
               16.9.2004

               LV

               Eiropas Savienības Oficiālais Vēstnesis

               L 293/30

      KOMISIJAS LĒMUMS

   (2004. gada 14. septembris),
   ar kuru groza Lēmumu 2002/627/EK, ar ko izveido elektronisko sakaru tīklu un pakalpojumu Eiropas reglamentējošo iestāžu grupu
   (Dokuments attiecas uz EEZ)
   (2004/641/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Ar Komisijas Lēmumu 2002/627/EK (1) izveido elektronisko sakaru tīklu un Eiropas reglamentējošo iestāžu grupu.

               (2)

               Šīs grupas darbības pieredze ir norādījusi uz vajadzību precizēt jautājumus attiecībā uz dalību grupā, kā arī koncentrēt grupas darbu uz uzdevumiem, kas saistīti ar elektronisko sakaru tīklu un pakalpojumu jauno reglamentējošo noteikumu īstenošanas ikdienas pārraudzību.

               (3)

               Visas dalībvalstis ir izveidojušas reglamentējošās iestādes, kuru ikdienas pienākums ir pārraudzīt elektronisko sakaru tirgu,

         IR PIEŅĒMUSI ŠO LĒMUMU.
   1. pants
   Lēmumu 2002/627/EK groza šādi:

               1)

               Tā 2. pantu svītro.

               2)

               Tā 3. pantā pievieno šādu daļu:
               “Grupa pēc savas iniciatīvas vai pēc Komisijas lūguma dod padomus Komisijai un palīdz tai visos jautājumos, kas saistīti ar elektroniskiem sakaru tīkliem un pakalpojumiem un ir tās kompetencē.”

               3)

               Tās 4. pantu aizstāj ar šo:
               “4. pants
               Dalība
               1.   Grupu veido to neatkarīgo valsts reglamentējošo iestāžu vadītāji vai to izraudzīti pārstāvji, kuras katrā dalībvalstī izveidotas, par galveno to uzdevumu nosakot elektronisko sakaru tīklu un pakalpojumu tirgus darbības ikdienas pārraudzību.
               Katrai dalībvalstij ir viens pārstāvis. Komisija ir pārstāvēta pienācīgā līmenī un grupai nodrošina sekretariāta pakalpojumus.
               2.   Attiecīgās valstu iestādes, kas minētas 1. punktā, ir uzskaitītas pielikumā. Komisija pārskata šo sarakstu, ņemot vērā dalībvalstu ieviestas izmaiņas šo iestāžu nosaukumos vai pienākumos.”

               4)

               Tā 5. pantu groza šādi:

                           a)

                           pirmo daļu svītro;

                           b)

                           pēdējā daļā pirmo teikumu aizstāj ar šādu teikumu:
                           “Grupas darbā kā novērotāji var piedalīties eksperti no EEZ valstīm, kuras nav Eiropas Savienības dalībvalstis, kā arī no valstīm, kuras ir Eiropas Savienības kandidātvalstis.”

               5)

               Minētajam lēmumam kā pielikumu pievieno šā lēmuma pielikumu.

         2. pants
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.

      Briselē, 2004. gada 14. septembrī

            Komisijas vārdā —

            Komisijas loceklis

         Olli REHN

      (1)  OV L 200, 30.7.2002., 38. lpp.

      ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
      ERIG dalībnieku saraksts

                  Valsts

                  Valsts reglamentējošā iestāde

                  Belgique/België

                  Institut belge des services postaux et des télécommunications (IBPT)
                  Belgisch Instituut voor postdiensten en telecommunicatie (BIPT)

                  Česká republika

                  Český telekomunikační úřad (ČTÚ)

                  Danmark

                  IT- og Telestyrelsen — National IT and Telecom Agency (NITA)

                  Deutschland

                  Regulierungsbehörde für Telekommunikation und Post (Reg TP)

                  Eesti

                  Sideamet (SIDEAMET)

                  Ελλάδα

                  Εθνική Επιτροπή Τηλεπικοινωνιών και Ταχυδρομείων

                  Elláda

                  National Telecommunications and Post Commission (EETT)

                  España

                  Comisión del Mercado de las Telecomunicaciones (CMT)

                  France

                  Autorité de Régulation des Télécommunications (ART)

                  Ireland

                  Commission for Communications Regulation (ComReg)

                  Italia

                  Autorità per le garanzie nelle comunicazioni (AGCOM)

                  Kypros

                  Office of the Commissioner of Telecommunications and Postal Regulation (OCTPR)

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut Luxembourgeois de Régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Regulacji Telekomunikacji i Poczty (URTiP)

                  Portugal

                  ICP — Autoridade Nacional de Comunicações (ICP-ANACOM)

                  Slovenija

                  Agencija za telekomunikacije, radiodifuzijo in pošto Republike Slovenije (ATRP)

                  Slovensko

                  Telekomunikačný úrad Slovenskej republiky (TU SR)

                  Suomi Finland

                  Viestintävirasto Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Office of Communications (Ofcom)


title: Komisijas Lēmums (2002. gada 29. jūlijs), ar ko izveido elektronisko sakaru tīklu un pakalpojumu Eiropas reglamentējošo iestāžu grupuDokuments attiecas uz EEZ.

text:
Svarīgs juridisks paziņojums

|

32002D0627

Oficiālais Vēstnesis L 200 , 30/07/2002 Lpp. 0038 - 0040

		Komisijas Lēmums(2002. gada 29. jūlijs),ar ko izveido elektronisko sakaru tīklu un pakalpojumu Eiropas reglamentējošo iestāžu grupu(Dokuments attiecas uz EEZ)(2002/627/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā:(1) Saskaņā ar Eiropas Parlamenta un Padomes 2002. gada 7. marta Direktīvu 2002/21/EK par kopīgiem reglamentējošiem noteikumiem attiecībā uz elektronisko sakaru tīkliem un pakalpojumiem (pamatdirektīva) [1], 2002. gada 7. marta Direktīvu 2002/19/EK par piekļuvi elektronisko sakaru tīkliem un tiem pielīdzināmam aprīkojumam un to savstarpēju savienošanu (piekļuves direktīva) [2], 2002. gada 7. marta Direktīvu 2002/20/EK par atļauju piešķiršanu attiecībā uz elektronisko sakaru tīkliem un pakalpojumiem (atļauju piešķiršanas direktīva) [3] un 2002. gada 7. marta Direktīvu 2002/22/EK par universālajiem pakalpojumiem un lietotāja tiesībām saistībā ar elektronisko sakaru tīkliem un pakalpojumiem (universālā pakalpojumu direktīva) [4] ir ieviesti jauni reglamentējošie noteikumi attiecībā uz elektronisko sakaru tīkliem un pakalpojumiem.(2) Visās dalībvalstīs ir izveidotas valsts regulatīvās iestādes šajās direktīvās noteikto regulatīvo uzdevumu veikšanai, kā arī lai ziņotu par tiem Komisijai saskaņā ar pamatdirektīvas 3. panta 6. punktu. Saskaņā ar pamatdirektīvu dalībvalstīm jāgarantē valsts regulatīvo iestāžu neatkarība, nodrošinot to juridisko patstāvību un funkciālo neatkarību no visām organizācijām, kas nodrošina elektronisko sakaru tīklus, aprīkojumu vai pakalpojumus. Dalībvalstīm, kas saglabā to uzņēmumu īpašuma tiesības vai kontroli, kuri nodrošina elektronisko sakaru tīklus un/vai sniedz pakalpojumus, jānodrošina arī regulatīvās funkcijas efektīva strukturāla atdalīšana no darbībām, kas saistītas ar īpašuma tiesībām vai kontroli.(3) Valsts regulatīvo iestāžu sīki izstrādātie pienākumi un uzdevumi dažādās dalībvalstīs ir atšķirīgi, taču visās dalībvalstīs ir vismaz viena valsts regulatīvā iestāde, kuras uzdevums ir noteikumu piemērošana pēc tam, kad tie transponēti attiecīgās valsts tiesību aktos, jo īpaši to noteikumu piemērošana, kas attiecas uz tirgus ikdienas uzraudzību.(4) Attiecīgo noteikumu vienotas piemērošanas vajadzība visās dalībvalstīs ir būtiska elektronisko sakaru tīklu un pakalpojumu iekšējā tirgus sekmīgai attīstībai. Jaunie reglamentējošie noteikumi nosaka mērķus, kas sasniedzami valstu regulatīvajām iestādēm, un paredz šo iestāžu darbības programmu, piešķirot tām arī elastīgumu noteiktās jomās, lai noteikumus piemērotu, ievērojot attiecīgās valsts apstākļus.(5) Elektronisko sakaru tīklu un pakalpojumu Eiropas reglamentējošo iestāžu grupa (šeit turpmāk — "Grupa") jāizveido, lai nodrošinātu kopīgu konsultatīvu sistēmu, kas sniedz ieteikumus un palīdz Komisijai elektronisko sakaru jomā.(6) Grupai jānodrošina valstu regulatīvo iestāžu un Komisijas saikne tā, lai veicinātu iekšējā tirgus attīstību. Tai jāizveido arī valstu regulatīvo iestāžu un Komisijas pārredzama sadarbība, lai nodrošinātu elektronisko sakaru tīklu un pakalpojumu reglamentējošo noteikumu vienotu piemērošanu visās dalībvalstīs.(7) Grupai jādarbojas kā Komisijas struktūrai attiecībā uz izvērtēšanu, diskusijām un konsultācijām elektronisko sakaru jomā, tostarp par jautājumiem, kas saistīti ar ieteikuma par atbilstošu produktu un pakalpojumu tirgiem īstenošanu un pārskatīšanu, kā arī lēmuma par vairāku valstu tirgiem izstrādi.(8) Jāsaglabā Grupas un saskaņā ar pamatdirektīvu izveidotās Komunikāciju komitejas cieša sadarbība. Grupas darbs nedrīkst traucēt komitejas darbu.(9) Jānodrošina koordinācija ar Radiofrekvenču spektra komiteju, kas izveidota saskaņā ar Eiropas Parlamenta un Padomes 2002. gada 7. marta Lēmumu Nr. 676/2002/EK par reglamentējošiem noteikumiem attiecībā uz radiofrekvenču spektra politiku Eiropas Kopienā (radio spektra lēmums) [5], radiofrekvenču spektra politikas grupu, kas izveidota saskaņā ar Komisijas 2002. gada 26. jūlija Lēmumu 2002/622/EK, ar ko izveido radiofrekvenču spektrapolitikas grupu [6], un bezrobežu televīzijas Kontaktkomiteju, kas izveidota, ievērojot Eiropas Parlamenta un Padomes Direktīvu 97/36/EK [7] par dalībvalstu normatīvo vai administratīvo aktu dažu noteikumu saskaņošanu attiecībā uz televīzijas raidījumu veidošanu un pārraidi,IR PIEŅĒMUSI ŠĀDU LĒMUMU.1. pantsPriekšmetsAr šo izveido valstu neatkarīgu regulatīvo iestāžu konsultatīvo grupu elektronisko sakaru tīklu un pakalpojumu jomā — Elektronisko sakaru tīklu un pakalpojumu Eiropas reglamentējošo iestāžu grupa (šeit turpmāk — "Grupa").2. pantsDefinīcijaŠajā lēmumā: "attiecīgā valsts regulatīvā iestāde" ir publiska institūcija, kas izveidota katrā dalībvalstī, lai pārzinātu to direktīvu noteikumu ikdienas interpretāciju un piemērošanu, kuras attiecas uz elektronisko sakaru tīkliem un pakalpojumiem, kā noteikts pamatdirektīvā.3. pantsMērķiGrupas pienākums ir konsultēt Komisiju un palīdzēt tai elektronisko sakaru tīklu un pakalpojumu iekšējā tirgus konsolidācijā.Grupa nodrošina valstu regulatīvo iestāžu un Komisijas saikni tā, lai veicinātu iekšējā tirgus attīstību un elektronisko sakaru tīklu un pakalpojumu reglamentējošo noteikumu vienotu piemērošanu visās dalībvalstīs.4. pantsGrupas sastāvsGrupā ir katras dalībvalsts katras attiecīgās regulatīvās iestādes vadītājs vai viņa pārstāvis.Atbilstīgi ir pārstāvēta Komisija, un tā nodrošina Grupas sekretariātu.5. pantsDarbības pasākumiGrupa pēc savas ierosmes vai pēc Komisijas lūguma konsultē Komisiju un palīdz tai visos jautājumos, kas saistīti ar elektronisko sakaru tīkliem un pakalpojumiem.Grupa ievēl priekšsēdētāju no savu locekļu vidus. Grupas darbu pēc vajadzības var organizēt apakšgrupās un ekspertu darba grupās.Priekšsēdētājs sasauc Grupas sanāksmes, vienojoties ar Komisiju.Grupa pieņem savu reglamentu vienprātīgi vai nepanākot vienprātību ar divu trešdaļu balsu vairākumu; katrai dalībvalstij ir viena balss, un reglamentu apstiprina Komisija.Komisijas pārstāvji piedalās visās Grupas sanāksmēs un var apmeklēt visas apakšgrupu un ekspertu darba grupu sanāksmes.Eksperti no EEZ valstīm un Eiropas Savienības kandidātvalstīm var piedalīties Grupas darbā kā novērotāji. Grupa var uzaicināt uz savām sanāksmēm citus ekspertus un novērotājus.6. pantsApspriešanāsGrupa atklātā un pārredzamā veidā plaši un savlaicīgi apspriežas ar tirgus dalībniekiem, patērētājiem un tiešajiem lietotājiem.7. pantsKonfidencialitāteNeierobežojot Līguma 287. panta noteikumus, gadījumā, ja Komisija paziņo, ka pieprasītā konsultācija vai izvirzītais jautājums ir konfidenciāls, uz Grupas locekļiem, kā arī novērotājiem un visām pārējam personām attiecas saistība neizpaust to informāciju, ko viņi uzzinājuši, strādājot Grupā, tās apakšgrupās vai ekspertu grupās. Komisija šādos gadījumos var nolemt, ka sanāksmēs drīkst piedalīties tikai Grupas locekļi.8. pantsGada pārskatsGrupa iesniedz Komisijai gada darbības pārskatu. Komisija nosūta pārskatu Eiropas Parlamentam un Padomei, vajadzības gadījumā pievienojot atsauksmes.9. pantsStāšanās spēkāŠis lēmums stājas spēkā dienā, kad to publicē Eiropas Kopienu Oficiālajā Vēstnesī.Grupa savus pienākumus sāk pildīt dienā, kad stājas spēkā šis lēmums.Briselē, 2002. gada 29. jūlijāKomisijas vārdā —Komisijas loceklisErkki Liikanen[1] OV L 108, 24.4.2002., 33. lpp.[2] OV L 108, 24.4.2002., 7. lpp.[3] OV L 108, 24.4.2002., 21. lpp.[4] OV L 108, 24.4.2002., 51. lpp.[5] OV L 108, 24.4.2002., 1. lpp.[6] OV L 198, 27.7.2002., 49. lpp.[7] OV L 202, 30.7.1997., 60. lpp.--------------------------------------------------


title: 2014/572/ES: Eiropas Parlamenta Lēmums ( 2014. gada 3. aprīlis ) par Eiropas Patvēruma atbalsta biroja kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/190

         EIROPAS PARLAMENTA LĒMUMS
   (2014. gada 3. aprīlis)
   par Eiropas Patvēruma atbalsta biroja kontu slēgšanu attiecībā uz 2012. finanšu gadu
   (2014/572/ES)
   EIROPAS PARLAMENTS,

               —

               ņemot vērā Eiropas Patvēruma atbalsta biroja 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Patvēruma atbalsta biroja 2012. finanšu gada pārskatiem ar Biroja atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (4), un jo īpaši tās 35. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0187/2014),

               1.

               apstiprina Eiropas Patvēruma atbalsta biroja kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 73. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 132, 29.5.2010., 11. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.